Diari Oficial de la Generalitat Valenciana


Sumari del DOGV 3330, del 15-09-1998 (1998/7409)

Informació pública del Programa per al Desenvolupament de l'Actuació Integrada, Projecte de Delimitació de la Unitat d'Execució de l'Àmbit Denominat Carrer Nou d'Octubre des del carrer de Boniche fins al carrer de Romerets del sòl urbà de Benicàssim i Projecte d'Urbanització.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3330

Data del DOGV
:   15-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7409


Organisme emissor
:   Ajuntament de Benicàssim

Tipus de document
:   Anunci

Informació pública del Programa per al Desenvolupament de l'Actuació Integrada, Projecte de Delimitació de la Unitat d'Execució de l'Àmbit Denominat Carrer Nou d'Octubre des del carrer de Boniche fins al carrer de Romerets del sòl urbà de Benicàssim i Projecte d'Urbanització. [1998/M7409]
  
En data 25 de juny de 1998, el Ple de l'Ajuntament de Benicàssim ha acordat exposar al públic la tramitació conjunta del Programa per al Desenvolupament de l'Actuació Integrada per gestió directa, Projecte de Delimitació de la Unitat d'Execució de l'Àmbit Denominat Carrer Nou d'Octubre des del carrer de Boniche fins al carrer de Romerets del sòl urbà de Benicàssim, Projecte d'Urbanització i imposició de quotes d'urbanització així com del seu compte detallat per a formulació d'al·legacions per termini de 20 dies amb notificació individual als interessats, com també per a la presentació d'alternatives tècniques al programa en el mateix termini.
  
L'expedient podrà ser examinat al Departament d'Urbanisme de l'Ajuntament de Benicàssim (c/ Metge Segarra, núm. 4) i, durant el termini assenyalat, podran presentar-se al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients en el Registre General d'aquest Ajuntament, en plica tancada i amb la documentació que s'indica en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, a les 13.00 hores de la següent data hàbil a la conclusió del termini per presentar-les (si fóra dissabte passaria al dilluns següent). Durant els 10 dies següents al de l'obertura de les pliques podran ser objecte de consulta i al·legacions totes les actuacions de l'expedient.
  
Així mateix, es publica aquest edicte per als interessats que siguen desconeguts, dels qui s'ignore el lloc de la notificació o, una vegada intentada aquesta, no s'hagués pogut practicar, de conformitat amb allò que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; cosa que se'ls notifica, i s'adverteix que durant el mateix termini i les mateixes condicions que s'indiquen en el paràgraf anterior del present edicte poden presentar les al·legacions i alternatives al programa, projecte de delimitació de la unitat d'execució o al projecte de reparcel·lació.
  
Cosa que es publica perquè en prengueu coneixement, d'acord amb el que disposa l'article 46 de la Llei Reguladora de l'Activitat Urbanística.
  
Benicàssim, 30 de juliol de 1998.- L'alcalde: Alejandro García Guinot.
  
 Ajuntament de Navarrés